section_heading: Povijest
paragraph_text: Najpoznatiji slatinski nogometaši u vremenu prije Drugog svjetskog rata bili su Bogdan Filipović, Dragan Stvorić, Svetozar Ćeralinac, Božo Pištelić, Ivan Bruner, Mihajlo Klajn, Špirer, Branko Vidović, Branko Kalaj, braća Đurđević, Bogdan Stoponja te Pepa, Mirko i Viki Petrovicki. Prvu nogometnu loptu donio je, iz Zagreba, Josip Lach. Nogomet se tada igrao na ledini, u centru Slatine, na mjestu današnjeg gradskog parka.